Sjællandske V-folk er klar til at ofre Løkke. Foto: Keld Navntoft/Scanpix

Send til din ven. X Artiklen: Sjællandske Venstrefolk vender ryggen til Løkke Modtagerens email * : Din e-mail * : Dit navn * : Evt. kommentar: *) skal udfyldes.

Sjællandske Venstrefolk vender ryggen til Løkke

Sjælland - 30. maj 2014 kl. 00:00 Af Tine Fasmer Kontakt redaktionen: sndk@sn.dk

Lars Løkke Rasmussen er ikke længere den rigtige formand for Venstre. Det mener de to sjællanske medlemmer af Venstres forretningsudvalg. - Vi har altid brugt vores energi på det, der er bedst for Venstre. Og nu er vores konklusion, at det vil være bedst for Venstre, hvis vi får en ny formand, siger Knud Vincents. Han er formand for Venstre i Slagelse og gruppeformand i byrådet, næstformand for Venstre i Region Sjælland og har tillige plads i Venstres forretningsudvalg. Formand for Venstre i Region Sjælland Elo Jensen, der er også formand for Venstre i Ringsted samt forretningsudvalgsmedlem, er helt på linje. De forventer opbakning fra »en betragtelig del« af de sjællandske, lokale Venstreformænd, når partiets 132 hovedbestyrelsesmedlemmer samles på tirsdag.

Læs også: Krisemøde om Løkke i Hillerød

Hensyn til valget Selv om Venstres forretningsudvalg 20. maj fremstod enige efter orienteringen om Lars Løkke Rasmussens tøjindkøb for 152.000 kroner på partiets regning, så var Elo Jensens og Knud Vincents tålmodighed med partiformanden faktisk allerede opbrugt på det tidspunkt. Kun det forestående valg til Europa-Parlamentet fik dem til at tie. - Det var fem dage før valget, så det ville ikke være rigtigt at skabe mere uro i partiet ved, at det kom frem, at der var splittelse i forretningsudvalget, siger Elo Jensen.

Gennemblødt forbinding Hensynet til kandidaterne til Europa-Parlamentet talte utroligt højt, da Knud Vincents og Elo Jensen valgte at følge resten af forretningsudvalget og bakke op om partiformanden. Men da Venstre indkasserede en vælgerlussing af format og gik fra tre til to parlamentsmedlemmer, forandrede det situationen. - Vælgerne har talt, og vi kommer ikke op igen, så længe Lars er formand, siger Elo Jensen. Adskillige valgtilforordnede Venstrefolk har ifølge Elo Jensen og Knud Vincents oplevet traditionelle V-vælgere fortælle, at krydset denne gang var blevet sat et andet sted på grund af Lars Løkke Rasmussens seneste bilagssag. - Men så snart formanden er en anden, ville de vende tilbage, gav mange udtryk for, siger Elo Jensen. Og siden har mange medlemmer og byrådsmedlemmer udtrykt deres frustration over bilagssagen på mail og telefon. - Jeg ser sådan på det. Vi var med til at lægge en forbinding inden valget. Men på valgaftenen blødte den totalt igennem, siger Knud Vincents. Læs mere i DAGBLADET, Frederiksborg Amts Avis, Nordvestnyt og Sjællandske fredag.

relaterede artikler

FAKTA: Løkkes sager om pengeforbrug og bilag 28. maj 2014 kl. 21:22

Ny måling sender Venstre ned som tredjestørste parti 28. maj 2014 kl. 19:45